Τα ***Αεροπλάνα*** (πρωτότυπος τίτλος: ***Planes***) είναι Αμερικανική 3D, αθλητική, κωμική ταινία κινουμένων σχεδίων δημιουργημένων σε υπολογιστή σε παραγωγή των DisneyToon Studios, η οποία κυκλοφόρησε το 2013 από τη Walt Disney Pictures. Αποτελεί ταινία spin-off του franchise της Pixar, *Αυτοκίνητα*. Αν και δεν αποτελεί παραγωγή της Pixar, η ταινία συν-γράφτηκε από τον τότε διευθυντή δημιουργικού τμήματος της Pixar και των Walt Disney Animation Studios, Τζον Λάσιτερ, ο οποίος ήταν επίσης και εκτελεστικός παραγωγός της ταινίας, ενώ ήταν και αυτός που σκηνοθέτησε τις πρώτες δύο ταινίες των *Αυτοκινήτων*. Τις φωνές τους στους χαρακτήρες της ταινίας χαρίζουν οι Ντέιν Κουκ, Στέισι Κιτς, Πριγιάνκα Τσόπρα, Μπραντ Γκάρετ, Τέρι Χάτσερ, Ντάνι Μαν, Τζούλια Λουί-Ντράιφους, Ρότζερ Κρεγκ Σμιθ, Τζον Κλιζ, Κάρλος Αλάζρακι, Βαλ Κίλμερ και Άντονι Έντουαρντς.

Όπως αρκετές ταινίες των DisneyToon Studios, η ταινία ήταν αρχικά προγραμματισμένη να κυκλοφορήσει απευθείας σε βίντεο, αλλά τελικά κυκλοφόρησε στις κινηματογραφικές αίθουσες στις 9 Αυγούστου 2013 σε μορφές Disney Digital 3D και RealD 3D. Αν και η ταινία έλαβε αρνητικές κριτικές από τους κριτικούς, είχε έσοδα $239.3 εκατομμύρια παγκοσμίως με προϋπολογισμό $50 εκατομμυρίων. Μία συνέχεια με τίτλο *Αεροπλάνα 2: Ιπτάμενοι Πυροσβέστες* κυκλοφόρησε στις κινηματογραφικές αίθουσες στις 18 Ιουλίου 2014.

Πλοκή
-----

Ο Ντάστι Κρόπχοπερ είναι ένα ψεκαστικό αεροπλάνο που δουλεύει σε ένα χωράφι καλαμποκιού και στον ελεύθερο χρόνο του εξασκείται σε ακροβατικούς ελιγμούς, καθώς ονειρεύεται πως μία μέρα θα γίνει αγωνιστικό αεροπλάνο. Τα όνειρά του απαξιώνονται από το αφεντικό του και τη μηχανικό φίλη του, Ντόττι. Ωστόσο, βρίσκει υποστήριξη στον φίλο του, το φορτηγό καυσίμων Τσαγκ, και μαζί εκπαιδεύονται για τους προκριματικούς του επερχόμενου τουρνουά Wings Across the Globe. Το βράδυ πριν τους προκριματικούς αγώνες, ο Ντάστι ζητάει από τον Σκίπερ Ρίλεϊ, ένα μεγαλύτερο πολεμικό αεροπλάνο, να τον διδάξει πώς να πετάει σωστά αλλά εκείνος αρνείται να τον βοηθήσει. Ωστόσο, ο Ντάστι καταφέρνει να προκριθεί στους αγώνες.

Ο Σκίπερ αποφασίζει τελικά να γίνει ο μέντορας του Ντάστι και κατά τη διάρκεια της εκπαίδευσης, ανακαλύπτει πως ο Ντάστι φοβάται τα ύψη. Με την ολοκλήρωση της εκπαίδευσης, ο Ντάστι ταξιδεύει στη Νέα Υόρκη από όπου ξεκινούν οι αγώνες. Εκεί, γίνεται φίλος με ένα Μεξικάνικο αγωνιστικό αεροπλάνο, τον Ελ Τσουπακάμπρα, ο οποίος ερωτεύεται την Γαλλο-Καναδή Ροσέλ, επίσης αγωνιστικό αεροπλάνο, αλλά εκείνη δεν δείχνει αμοιβαίο ενδιαφέρον. Ο τρεις φορές πρωταθλητής Ριπσλίνγκερ είναι αγενής απέναντι στον Ντάστι και τον απορρίπτει ως ισότιμο αντίπαλο. Ο Ντάστι ερωτεύεται την Ινδή Ισάνι, η οποία είναι επίσης αγωνιστικό αεροπλάνο και τον στηρίζει στην προσπάθειά του. Κατά τη διάρκεια του πρώτου αγώνα από τη Νέα Υόρκη στην Ισλανδία, η άρνηση του Ντάστι να πετάξει ψηλά τον κάνει να τερματίσει τελευταίος. Κατά τη διάρκεια του δεύτερου αγώνα προς τη Γερμανία, ο Ντάστι βοηθάει έναν αντίπαλό του, τον Μπούλντογκ, να προσγειωθεί με ασφάλεια έπειτα από ένα ατύχημα που είχε στον αέρα, κερδίζοντας τον σεβασμό του αλλά τερματίζοντας για άλλη μια φορά τελευταίος.

Μετά τον τρίτο αγώνα και την άφιξη στην Άγκρα της Ινδίας, η Ισάνι προσκαλεί τον Ντάστι να πετάξουν στο Τατζ Μαχάλ και τον συμβουλεύει στον επόμενο αγώνα να πετάξει χαμηλά μέσω των Ιμαλαΐων, ακολουθώντας τις σιδηροδρομικές γραμμές. Ο Ντάστι το κάνει και αφού πετάει μέσα από ένα τούνελ (όπου σχεδόν συγκρούστηκε με ένα τρένο), καταφέρνει να φτάσει στην πρώτη θέση κατά την άφιξη στο Νεπάλ. Ωστόσο, αναστατώνεται όταν ανακαλύπτει πως η Ισάνι του έδωσε επίτηδες κακές συμβουλές, υπό τις οδηγίες του Ριπσλίνγκερ, με αντάλλαγμα έναν καινούριο έλικα και αρχίζει να την αποφεύγει. Οι αγώνες συνεχίζονται προς τη Σανγκάη όπου ο Ντάστι διατηρεί το προβάδισμά του, ενώ βοηθάει και τον Ελ Τσουπακάμπρα να κερδίσει τη Ροσέλ με ένα ρομαντικό τραγούδι.

Στον έκτο αγώνα προς το Μεξικό όπου πρέπει να διασχίσουν τον  Ειρηνικό, ο Ριπσλίνγκερ αρνείται να αποδεχτεί πως μπορεί να χάσει από ένα ψεκαστικό και βάζει τους βοηθούς του, Νεντ και Ζεντ, να καταστρέψουν την κεραία του Ντάστι με αποτέλεσμα να χάσει τον προσανατολισμό του. Χαμένος και με ελάχιστα καύσιμα, ο Ντάστι πέφτει πάνω στους *Πειρατές των Αιθέρων*, οι οποίοι του επιτρέπουν να προσγειωθεί με ασφάλεια στο αεροπλανοφόρο τους και να εφοδιαστεί με καύσιμα. Στο αεροπλανοφόρο, ο Ντάστι ανακαλύπτει πως ο Σκίπερ είχε πετάξει μόνο σε μία αποστολή κατά τη διάρκεια του πολέμου, κάτι το οποίο έρχεται σε αντίθεση με τη φήμη του.

Φεύγοντας από το αεροπλανοφόρο και συνεχίζοντας τον αγώνα, ο Ντάστι συντρίβεται στον ωκεανό αλλά διασώζεται και μεταφέρεται με σοβαρές ζημιές στο Μεξικό. Εκεί, ο Σκίπερ ομολογεί πως κατά τη διάρκεια της μίας αποστολής που συμμετείχε, ολόκληρη η ομάδα του καταρρίφθηκε από τους εχθρούς με εκείνον να είναι ο μόνος επιζών. Έπειτα από αυτό, δεν ήταν σε θέση να πετάξει ξανά. Ο Ντάστι σκέφτεται να εγκαταλείψει τον αγώνα, αλλά οι συναγωνιστές του τον ενθαρρύνουν να μην τα παρατήσει και του δίνουν όλοι ανταλλακτικά για να επισκευάσει τις ζημιές που υπέστη κατά τη συντριβή.

Στον τελευταίο αγώνα προς τη Νέα Υόρκη, ο Ριπσλίνγκερ σχεδιάζει να αποτελειώσει τον Ντάστι αλλά αποτυγχάνει χάρη στον Σκίπερ, ο οποίος καταφέρνει να πετάξει και πάλι. Ο Ντάστι, για να καταφέρει να κερδίσει, αντιμετωπίζει τον φόβο του και πετάει πολύ ψηλά ώστε να βοηθηθεί από τα ισχυρά ρεύματα αέρα και να προφτάσει τον Ριπσλίνγκερ. Πλησιάζοντας τη γραμμή τερματισμού, ο Ριπσλίνγκερ ελαττώνει ταχύτητα και γυρίζει προς τις κάμερες για να τον βγάλουν φωτογραφία, κάτι το οποίο δίνει τη δυνατότητα στον Ντάστι να τον προσπεράσει και να τερματίσει πρώτος, ενώ ο Ριπσλίνγκερ από την έκπληξη χάνει τον έλεγχο και προσκρούει στις τουαλέτες. Ο Ντάστι δέχεται τα συγχαρητήρια των φίλων του, ενώ ο Σκίπερ τον ευχαριστεί που τον βοήθησε ξαναβρεί την αυτοπεποίθησή του και να πετάξει ξανά. Ο Σκίπερ επιστρέφει στο πολεμικό ναυτικό ως επίτιμο μέλος και πετάει για μία τελευταία φορά με τον Ντάστι.

Ηθοποιοί
--------

* Ντέιν Κουκ ως Ντάστι Κρόπχοπερ Οι δημιουργοί του εμπνεύστηκαν από τα μοντέλα Air Tractor AT-502, Cessna 188 και PZL-Mielec M-18 Dromader.
* Στέισι Κιτς ως Σκίπερ Ρίλεϊ, ένα Chance Vought F4U Corsair και ο μέντορας του Ντάστι
* Πριγιάνκα Τσόπρα ως Ισάνι, μία παν-ασιατική πρωταθλήτρια από την Ινδία, η οποία είναι βασισμένη στο μοντέλο AeroCad AeroCanard
* Μπραντ Γκάρετ ως Τσαγκ, ένα φορτηγό καυσίμων
* Τέρι Χάτσερ ως Ντότι, ένα περονοφόρο
* Τζούλια Λουί-Ντράιφους ως Ροσέλ, ένα αγωνιστικό αεροπλάνο το οποίο είναι εμπνευσμένο από το μοντέλο Bay Super V. Κατάγεται από το Κεμπέκ και η σημαία και το βάψιμό της εντοπίζονται σε 11 χώρες. Στην Αυστραλία και τη Νέα Ζηλανδία, η Ροσέλ προσδιορίζεται εκ νέου ως πρώην ταχυδρομικό αεροπλάνο από την Τασμανία και τη φωνή στον χαρακτήρα χαρίζει η Τζέσικα Μάραϊς. Στην Ιταλική εκδοχή, ο χαρακτήρας αποτελεί πρωτότυπο Ιταλικό αεροπλάνο και τη φωνή σε αυτόν χαρίζει η Μικαέλα Ραμαζότι.
* Ρότζερ Κρεγκ Σμιθ ως Ριπσλίνγκερ, ένα κατά παραγγελία κατασκευασμένο αγωνιστικό αεροπλάνο (πιθανότατα εμπνευσμένο από ένα μοντέλο P-51D Mustang, τροποποιημένο για αγώνες) και ο αντίπαλος του Ντάστι.
* Γκάμπριελ Ιγκλέσιας ως Νεντ και Ζεντ, οι δύο βοηθοί του Ριπσλίνγκερ οι οποίοι είναι εμπνευσμένοι από τα μοντέλα Zivko Edge 540 και MX Aircraft MXS.
* Τζον Κλιζ ως Μπούλντογκ, ένα de Havilland DH.88 Comet
* Κάρλος Αλάζρακι ως Ελ Τσουπακάμπρα, ένα Gee Bee Model R
* Βαλ Κίλμερ ως Μπράβο, ένα Boeing F/A-18E/F Super Hornet της μοίρας VFA-103 του πολεμικού ναυτικού των ΗΠΑ
* Άντονι Έντουαρντς ως Έκο, επίσης ένα Boeing F/A-18E/F Super Hornet της μοίρας VFA-103 του πολεμικού ναυτικού των ΗΠΑ
* Κόλιν Κόουχερντ ως Κόλιν Κόουλινγκ, ένα μικρό αερόστατο. Στην εκδοχή του Ηνωμένου Βασιλείου, ο χαρακτήρας ονομάζεται Λόφτι Κρόφτι και τη φωνή σε αυτόν χαρίζει ο σχολιαστής της F1 από το Sky Sports, Ντέιβιντ Κροφτ.

### Ελληνική μεταγλώττιση

* Γιώργος Καπουτζίδης ως Ντάστι Κρόπχοπερ
* Ντίνος Σούτης ως Σκίπερ Ρίλεϊ
* Ρένα Μόρφη ως Ισάνι
* Χρήστος Σαπουντζής ως Τσαγκ
* Ντορέττα Παπαδημητρίου ως Ντότι
* Σοφία Τσάκα ως Ροσέλ
* Τηλέμαχος Κρεβάικας ως Ριπσλίνγκερ
* Δημήτρης Μάριζας ως Νεντ
* Χρήστος Θάνος ως Ζεντ
* Κώστας Δαρλάσης ως Μπούλντογκ
* Δημήτρης Πακσόγλου ως Ελ Τσουπακάμπρα
* Ανδρέας Ευαγγελάτος ως Μπράβο
* Κώστας Κορωναίος ως Έκο
* Φοίβος Ριμένας ως Κόλιν Κόουλινγκ

Παραγωγή
--------

Τα *Αεροπλάνα* είναι βασισμένα σε μια ιδέα του Τζον Λάσιτερ. Αν και η Pixar δεν συμμετείχε στην παραγωγή της ταινίας, ο Λάσιτερ, τότε διευθυντής δημιουργικού τμήματος τόσο της Pixar όσο και των Walt Disney Animation Studios, αλλά και σκηνοθέτης των ταινιών *Αυτοκίνητα* και *Αυτοκίνητα 2*, ανέλαβε ως εκτελεστικός παραγωγός της ταινίας. Οι σεναριογράφοι έκαναν μία συνειδητή προσπάθεια να μην επαναδημιουργήσουν τα *Αυτοκίνητα* σε ένα νέο σκηνικό, απορρίπτοντας ιδέες οι οποίες ήταν πολύ κοντά σε αυτές των *Αυτοκινήτων*. Η ομάδα διεξήγαγε επίσης έρευνα παίρνοντας συνεντεύξεις από αρκετούς πιλότους διαφόρων αεροπλάνων που συμπεριλαμβάνονταν στην ταινία.

Αρχικά, ανακοινώθηκε πως ο Τζον Κράιερ θα χάριζε τη φωνή του στον πρωταγωνιστή της ταινίας, Ντάστι, αλλά ο ηθοποιός εγκατέλειψε το πρότζεκτ και αντικαταστάθηκε από τον Ντέιν Κουκ. Μία τροποποιημένη εκδοχή ενός πρώτου τρέιλερ της ταινίας (το οποίο περιείχε τη φωνή του Κουκ στη θέση της φωνής του Κράιερ) κυκλοφόρησε στις 27 Φεβρουαρίου 2013. Ωστόσο, το όνομα του Κράιερ εμφανίζεται στους συντελεστές της ταινίας ως συμβολή σε «επιπρόσθετο υλικό ιστορίας», μαζί με τον Μπομπς Γκάναγουεϊ. Τα Prana Studios παρείχαν υπηρεσίες σε οπτικά εφέ, εικονογράφηση και σύνθεση εικόνων.

Soundtrack
----------

Τη μουσική της ταινίας συνέθεσε ο Μαρκ Μανσίνα. Το soundtrack κυκλοφόρησε στις 6 Αυγούστου 2013 από την Walt Disney Records.

Λίστα κομματιών
Εξώφυλλο soundtrack

| Αρ. | Tίτλος | Ερμηνεία | Διάρκεια |
| --- | --- | --- | --- |
| 1. | "Nothing Can Stop Me Now"   | Μαρκ Χόλμαν | 3:14 |
| 2. | "You Don't Stop NYC"   | Κρις Κλάσικ και Αλάνα Ντι | 3:49 |
| 3. | "Fly"   | Τζον Στίβενς | 2:58 |
| 4. | "Planes"   |   | 2:33 |
| 5. | "Crop Duster"   |   | 1:20 |
| 6. | "Last Contestant"   |   | 1:27 |
| 7. | "Hello Lincoln/Sixth Place"   |   | 1:06 |
| 8. | "Show Me What You Got"   |   | 1:21 |
| 9. | "Dusty Steps Into History"   |   | 1:06 |
| 10. | "Start Your Engines"   |   | 1:59 |
| 11. | "Leg 2/Bulldog Thanks Dusty"   |   | 2:22 |
| 12. | "Skipper Tries to Fly"   |   | 0:51 |
| 13. | "Dusty & Ishani"   |   | 2:38 |
| 14. | "The Tunnel"   |   | 1:22 |
| 15. | "Running on Fumes"   |   | 3:10 |
| 16. | "Get Above the Storm"   |   | 1:11 |
| 17. | "Dusty Has to Ditch"   |   | 0:58 |
| 18. | "Skipper's Story"   |   | 2:17 |
| 19. | "You're a Racer"   |   | 2:52 |
| 20. | "Leg 7"   |   | 3:03 |
| 21. | "Skipper to the Rescue"   |   | 1:58 |
| 22. | "Dusty Soars"   |   | 1:32 |
| 23. | "1st Place"   |   | 1:55 |
| 24. | "A True Victory"   |   | 0:41 |
| 25. | "Honorary Jolly Wrench"   |   | 0:53 |
| 26. | "Skipper's Theme"   | Volo Pro Veritas | 1:13 |
| 27. | "Love Machine"   | Κάρλος Αλάζρακι και Αντόνιο Σολ | 1:45 |
| 28. | "Ein Crop Duster Can Race"   | Ντέιβ Γουίτενμπεργκ | 1:11 |
| 29. | "Armadillo"   |   | 0:39 |
| **Συν. διάρκεια:** | **53:24** |

Κυκλοφορία
----------

Ένα βαμμένο Air Tractor AT-400 στα χρώματα του Ντάστι κατά τη διάρκεια αεροπορικών επιδείξεων στην στο EAA AirVenture Oshkosh, όπου η ταινία έλαβε μία ειδική πρώτη προβολή
Η ταινία *Αεροπλάνα* ήταν αρχικά προγραμματισμένη να κυκλοφορήσει το Φθινόπωρο του 2013 στη Βόρεια Αμερική απευθείας σε βίντεο, ενώ στην Ευρώπη θα κυκλοφορούσε στις κινηματογραφικές αίθουσες. Ωστόσο, τον Δεκέμβριο του 2012, η Disney ανακοίνωσε πως η ταινία θα κυκλοφορούσε και στη Βόρεια Αμερική σε κινηματογραφικές αίθουσες. Αυτή ήταν η πρώτη κινηματογραφική κυκλοφορία παραγωγής των DisneyToon Studios στη Βόρεια Αμερική από την κυκλοφορία της ταινίας *Το Φελαντάκι και η Μεγάλη Παρέα του Γουίνι* οκτώμισι χρόνια πριν, το 2005.

Η ταινία έκανε πρεμιέρα στις 2 Αυγούστου 2013 σε μια ειδική προβολή στο The Fly-In Theater του EAA AirVenture Oshkos, μία ετήσια συνάντηση από λάτρεις της αεροπορίας στο Οσκός του Ουισκόνσιν. Μαζί με την ειδική προβολή της ταινίας, η Disney έφερε ένα πραγματικό αεροπλάνο Ντάστι για να συμμετέχει στις δραστηριότητες. Αυτή η πραγματική εκδοχή του Ντάστι ήταν ένα Air Tractor AT-400, του οποίου ιδιοκτήτης και πιλότος ήταν ο Ράστι Λίντμαν. Στις 9 Αυγούστου 2013, η ταινία κυκλοφόρησε στις κινηματογραφικές αίθουσες, ενώ προβλήθηκε επίσης στην D23 Expo στην πόλη Άναχαϊμ στην Καλιφόρνια.

### Home media

Η ταινία *Αεροπλάνα* κυκλοφόρησε από την Walt Disney Studios Home Entertainment σε DVD, Blu-ray και Blu-ray 3D στις 19 Νοεμβρίου 2013. Στο έξτρα υλικό της Blu-ray εκδοχής περιλαμβάνονται το «Franz's Song», μία εναλλακτική σκηνή η οποία δημιουργήθηκε αποκλειστικά για τη Blu-ray και HD ψηφιακή κυκλοφορία, το ένθετο «Klay's Flight Plan» το οποίο ακολουθεί το προσωπικό ταξίδι του σκηνοθέτη Κλέι Χολ κατά τη διάρκεια της δημιουργίας της ταινίας, δύο κομμένες σκηνές με εισαγωγές από τον σκηνοθέτη και τον παραγωγό, διαφημίσεις χαρακτήρων και το «Top Ten Flyers», μία αντίστροφή μέτρηση με τους καλύτερους αεροπόρους της ιστορίας με παρουσιαστή τον Κόλιν Κόουχερντ.

Υποδοχή
-------

### Box office

Η ταινία *Αεροπλάνα*, παρά τις αρνητικές κριτικές, έγινε εμπορική επιτυχία αποφέροντας $239,258,712 παγκοσμίως, $90,288,712 από Ηνωμένες Πολιτείες και Καναδά και $148,970,000 από άλλες χώρες. Το πρώτο Σαββατοκύριακο η ταινία έφτασε στο νούμερο τρία του box office με έσοδα $22,232,291, πίσω από τις ταινίες *Elysium* και *Οικογένεια Μίλερ*. Το δεύτερο Σαββατοκύριακο, η ταινία έπεσε στο νούμερο τέσσερα, με έσοδα $13,388,534, ενώ το τρίτο Σαββατοκύριακο έπεσε στην πέμπτη θέση με έσοδα $8,575,214. Το τέταρτο Σαββατοκύριακο, η ταινία παρέμεινε στην πέμπτη θέση με έσοδα $7,751,705.

### Κριτικές

Η σελίδα συλλογής κριτικών Rotten Tomatoes δίνει στην ταινία ποσοστό αποδοχής 26% βασισμένο σε 120 κριτικές. Στο τμήμα ομοφωνίας διαβάζουμε: «Το *Αεροπλάνα* έχει αρκετά φανταχτερά χρώματα, ανόητες φωνές κι επιδέξια εικονογράφηση για να κρατάει την προσοχή των νεαρών θεατών για 92 λεπτά -- και πιθανόν για να πουλήσει αρκετά παιχνίδια στην αγορά -- αλλά σχεδόν σε κάθε επίπεδο, είναι μία απογοήτευση της Disney». Η σελίδα συλλογής κριτικών Metacritic βαθμολογεί την ταινία με 39/100, βασισμένη σε 32 κριτικές, με την ένδειξη «γενικά μη ευνοϊκές κριτικές». Ωστόσο, η ταινία έλαβε βαθμό A- από το κοινό κατά την ψηφοφορία στο CinemaScore.

Ο Πίτερ Χάρτλομπ από την εφημερίδα *San Francisco Chronicle* έδωσε στην ταινία 2,5/4 λέγοντας: «Πολλοί θα πάνε στις κινηματογραφικές αίθουσες πιστεύοντας πως αυτή είναι μία ταινία της Pixar έχοντας τις υψηλές προσδοκίες που συνοδεύουν αυτό το λάθος. Αλλά ακόμα και οι κυνικοί θαυμαστές των κινουμένων σχεδίων θα δουν πως υπάρχει ποιότητα εδώ. Έπειτα από μια ελάχιστη ταραχή, τα *Αεροπλάνα* έχουν μία καλή προσγείωση». Ο Αλόνσο Ντουράλντε από τη σελίδα *TheWrap* έδωσε στην ταινία θετική κριτική αναφέροντας: «Όσο αναίσχυντη κι αν είναι η προσπάθεια της Disney να πουλήσει περισσότερα καλύμματα κρεβατιών σε ηλικίες κάτω των 10 ετών με την ταινία *Αεροπλάνα*, καταφέρνει παρόλα αυτά να προσφέρει τουλάχιστον μία ήπια διασκέδαση σε όποιον άπλωσε ποτέ τα χέρια του και προσποιήθηκε πως πετάει πάνω από κάποιο τοπίο». Ο Τζάστιν Τσανγκ από το περιοδικό *Variety* έδωσε αρνητική κριτική στην ταινία λέγοντας: «Τα *Αεροπλάνα* κατακλύζονται από τόσα πολιτιστικά στερεότυπα που θα έπρεπε να παρέχονται με δωρεάν εκπαίδευση για εθνοτική ευαισθησία για ιδιαίτερα ευαίσθητα παιδιά». Ο Τζέιμς Ρότσι από τη διαδικτυακή σελίδα *MSN Movies* βαθμολόγησε την ταινία με 1/5 λέγοντας: «Τα *Αεροπλάνα* δανείζονται έναν κόσμο από τα *Αυτοκίνητα*, αλλά ακόμη και συγκρινόμενη με αυτή την άψυχη εκπαίδευση της καλά προωθούμενης περιπετειώδους αυτοκινητοβιομηχανίας με καλά εμπορικά προϊόντα, τα *Αεροπλάνα* είναι νεκρά στα μεγάλα της μάτια και κούφια μέσα τους». Ο Μάικλ Ρετσάφεν από το περιοδικό *The Hollywood Reporter* έδωσε επίσης αρνητική κριτική στην ταινία αναφέροντας: «Παρά το πιο αεροδυναμικό σκηνικό, αυτό το 3D παρακλάδι των *Αυτοκινήτων* αναδύεται ως μία ανεπιθύμητη επανάληψη». Ο Τζόρνταν Χόφμαν από την εφημερίδα *New York Daily News* βαθμολόγησε επίσης την ταινία με 1/5 λέγοντας: «Τα αστεία στην ταινία *Αεροπλάνα* είναι επίπεδα και οι γονείς πιθανόν να αναζητήσουν την ειδική σακούλα για τη ναυτία που βρίσκεται στα αεροπλάνα».

Ο Μπιλ Γκούντιγκοντζ από την εφημερίδα *The Arizona Republic* έδωσε στην ταινία 2/5 λέγοντας: «Τα *Αεροπλάνα* ήταν αρχικά προγραμματισμένα να κυκλοφορήσουν απευθείας σε βίντεο. Παρά το ότι στα μικρότερα παιδιά μπορεί να αρέσουν κάποια κομμάτια της, δεν υπάρχει τίποτα στην ταινία που να προδίδει το γιατί η Disney παρέκκλινε του αρχικού της πλάνου». Ο Ντέιβιντ Χίλντμπραντ από την εφημερίδα *The Philadelphia Inquirer* έδωσε στην ταινία βαθμολογία 1/4 αναφέροντας: «Αυτή η ταινία κινουμένων σχεδίων έχει όλα τα ορόσημα ενός πρότζεκτ που θα κυκλοφορούσε απευθείας σε βίντεο - κατώτερη πλοκή, πληκτικό γράψιμο, φθηνά σχέδια - πιθανόν επειδή προοριζόταν για το τμήμα ευκαιριών στα καταστήματα Target, Walmart και Costco». Η Τζεν Τσάνι από την εφημερίδα *The Washington Post* βαθμολόγησε την ταινία με 1,5/4 λέγοντας: «Αυτή η ταινία είναι 100 τοις εκατό χωρίς εκπλήξεις. Είναι η ιστορία ενός υποτιμημένου αουτσάιντερ που εξελίσσεται όπως κάθε διδακτική ιστορία ενός υποτιμημένου αουτσάιντερ». Ο Ράφερ Γκουζμάν από την εφημερίδα *Newsday* βαθμολόγησε την ταινία επίσης με 1,5/4 λέγοντας: «Αν η ταινία *Αεροπλάνα* ήταν μία ψηφιακή λήψη σε λογική τιμή, θα τη χρησιμοποιούσατε με χαρά για να χαλαρώσετε τα παιδιά σας κατά τη διάρκεια ενός μεγάλου ταξιδιού με το αυτοκίνητο. Ως 3D κινηματογραφική κυκλοφορία όμως, τα *Αεροπλάνα* θα χαλαρώσουν κι εσάς». Ο Νιλ Γκένζλινγκερ από την εφημερίδα *The New York Times* έδωσε στην ταινία 2/5 αναφέροντας: «Τα *Αεροπλάνα* στο μεγαλύτερο τμήμα τους μιμούνται παρά καινοτομούν, προφανώς ελπίζοντας να αποκομίσουν ένα αξιοσέβαστο κομμάτι της επιτυχίας που είχαν οι ταινίες *Αυτοκίνητα* και *Αυτοκίνητα 2* στο box office, οι οποίες συνολικά απέφεραν έσοδα εκατοντάδων εκατομμυρίων δολαρίων».

Ο Λου Λουμένικ από την εφημερίδα *New York Post* βαθμολόγησε την ταινία με 2,5/4 λέγοντας: «Συχνά το λιγότερο είναι περισσότερο και για αυτό τον λόγο μπορώ να προτείνω τα *Αεροπλάνα*, ένα γοητευτικό, σεμνό, με χαμηλό προϋπολογισμό spin-off της ταινίας *Αυτοκίνητα* της Pixar, το οποίο παρέχει συγκίνηση και γέλιο στα μικρά παιδιά και τους γονείς τους όπως αρκετά από τα πιο περίτεχνα αδέλφια του». Ο Μπρους Ντεμαρά από την εφημερίδα *Toronto Star* βαθμολόγησε την ταινία με 2,5/4 λέγοντας: «Ενώ η πλοκή είναι μάλλον πεζή και το χιούμορ κυρίως χωλό, αυτό που κάνει τα *Αεροπλάνα* μια ξεχωριστή εμπειρία — κάτι που δεν προκαλεί έκπληξη δεδομένου της τεράστιας κι εντυπωσιακής ιστορίας της Disney στα κλασικά κινούμενα σχέδια — είναι τα οπτικά». Η Κλαούντια Πούιγκ από την εφημερίδα *USA Today* βαθμολόγησε την ταινία με 2/4 αναφέροντας: «Είναι αρκετά ελκυστική, δίνοντας το γνωστό μήνυμα του να ακολουθεί κάποιος τα όνειρά του και το λιγότερο τετριμμένο θέμα του να αντιμετωπίζει τους φόβους του. Αλλά μοιάζει τόσο πολύ οικεία». Η Μπέτσι Σάρκεϊ από την εφημερίδα *Los Angeles Times* έδωσε στην ταινία 2,5/4 λέγοντας: «Όπως και με τα *Αυτοκίνητα*, ο κόσμος των *Αεροπλάνων* μοιάζει ασφαλής. Λίγο υπερβολικά ασφαλής, ίσως». Ο Ρίτσαρντ Ρόπερ της εφημερίδας *Chicago Sun-Times* έδωσε στην ταινία ένα C αναφέροντας: «Τα *Αεροπλάνα* κινούνται γρήγορα σε ένα χρονικό περιθώριο 92 λεπτών, περιστασιακά πετώντας με μερικές όμορφες σκηνές πτήσεων. Η εικονογράφηση είναι πρώτης τάξεως και τα χρώματα είναι καταπραϋντικά στα μάτια».

Ο Τομ Κίογκ από την εφημερίδα *The Seattle Times* βαθμολόγησε την ταινία με 2,5/4 λέγοντας: «Αν κι επίσημα δεν είναι παραγωγή της Pixar, η νέα ταινία *Αεροπλάνα*, η οποία κυκλοφόρησε από την πατρική εταιρία των αγαπημένων στούντιο κινουμένων σχεδίων, Disney, έχει την όψη και την αίσθηση της επιτυχίας του 2006 της Pixar, *Αυτοκίνητα*, αν όχι και τη γοητεία ή τη δυνατή ιστορία της τελευταίας». Ο Στίβεν Γουίτι της εφημερίδας *Newark Star-Ledger* έδωσε στην ταινία 2/4 αναφέροντας: «Ακολουθεί ένα αυστηρό μοτίβο, από την ηθική πίστη στον εαυτό σου μέχρι το προβλέψιμο τέλος». Ο Όουεν Γκλέιμπερμαν από το περιοδικό *Entertainment Weekly* βαθμολόγησε την ταινία με ένα B λέγοντας: «Αυτό που λείπει από τα *Αεροπλάνα* σε καινοτομία, το αναπληρώνει με τις εντυπωσιακές εναέριες ακολουθίες σκηνών κι ένα υψηλό κωμικό πνεύμα». Ο Α. Α. Ντόουντ από τη σελίδα *The A.V. Club* βαθμολόγησε την ταινία με ένα D+ λέγοντας: «Τα *Αεροπλάνα* κόβουν δρόμο σε κάθε στροφή, μία στρατηγική που σου αφήνει την αίσθηση ενός ανολοκλήρωτου πρότζεκτ της Pixar». Ο Ρ. Κερτ Όσενλαντ από το περιοδικό *Slant Magazine* έδωσε στην ταινία 1/4 αναφέροντας: «Η ταινία δίνει την αίσθηση ταινίας δεύτερης κατηγορίας σε κάθε επίπεδο, από την ποιότητα της εικονογράφησης μέχρι το τρίτης κατηγορίας καστ που διαθέτει». Ο Ντέιβ Καλχούν από το περιοδικό *Time Out* βαθμολόγησε την ταινία με 3/5 λέγοντας: «Τα *Αεροπλάνα* δεν είναι μία Pixar ταινία, ακόμα κι αν σχετίζεται με μία από τις ταινίες των στούντιο (η Disney αγόρασε την Pixar το 2006), και δεν υπάρχει τίποτα πρωτοποριακό όσον αφορά την εικονογράφηση ή το σενάριο. Έχοντας πει αυτό, οι χαρακτήρες και η ιστορία προσφέρουν μία χαμηλής ποιότητας γοητεία».

### Διακρίσεις

Η ταινία *Αεροπλάνα* ήταν υποψήφια στα παιδικά βραβεία BAFTA ως ταινία της χρονιάς για το 2014.

Βιντεοπαιχνίδι
--------------

Η Disney Interactive κυκλοφόρησε το βιντεοπαιχνίδι *Disney Planes*, το οποίο ήταν βασισμένο στην ταινία, στις 6 Αυγούστου 2013. Το παιχνίδι ήταν διαθέσιμο για τις πλατφόρμες Wii U, Wii, Nintendo 3DS και Nintendo DS.

Συνέχεια
--------

Κύριο λήμμα: Αεροπλάνα 2: Ιπτάμενοι Πυροσβέστες
Μία συνέχεια με τίτλο *Αεροπλάνα 2: Ιπτάμενοι Πυροσβέστες* κυκλοφόρησε στις κινηματογραφικές αίθουσες στις 18 Ιουλίου 2014. Τη συνέχεια σκηνοθέτησε ο Μπομπς Γκάναγουεϊ, συν-δημιουργός της τηλεοπτικής σειράς *Ο Τζέικ και οι πειρατές της Χώρας του Ποτέ* και συν-σκηνοθέτης της ταινίας *Τίνκερμπελ: Το Μυστικό των Νεραϊδοφτερών*. Ο Ντέιν Κουκ επανέλαβε τον ρόλο του ως Ντάστι, ενώ στο καστ προστέθηκε και η Τζούλι Μπόουεν, χαρίζοντας τη φωνή της στον χαρακτήρα της Λιλ Ντίπερ. Τη μουσική συνέθεσε, όπως και στην πρώτη ταινία, ο Μαρκ Μανσίνα. Μαζί με την κινηματογραφική κυκλοφορία της συνέχειας, αντί να κυκλοφορήσει ένα βιβλίο *Τέχνης* για τα *Αεροπλάνα*, η Chronicle Books εξέδωσε το *The Art of Planes 1 & 2*.

Παραπομπές
----------

1. 1 2 3  DeMott, Rick (2011-08-23). «Jon Cryer Leads Voice Cast For DisneyToon's Planes». *DisneyToon Studio via Animation World Network*.. Ανακτήθηκε στις 2020-06-29.
2. ↑  «Disney's 'Planes' Will Take Off in Theaters in 3D». Stitch Kingdom. 16 Ιανουαρίου 2013. Αρχειοθετήθηκε από το πρωτότυπο στις 16 Ιουνίου 2013. Ανακτήθηκε στις 14 Ιουνίου 2013.
3. ↑  Josh Armstrong (2013-05-15). «Tinker Bell scribe revealed as Planes screenwriter». *Animated Views*.. Ανακτήθηκε στις 2020-06-29.
4. ↑  «Mark Mancina Scoring Disney’s ‘Planes’». Film Music Reporter. 2013-05-17.. Ανακτήθηκε στις 2020-06-29.
5. 1 2  Armstrong, Josh (2013-04-29). «Disney’s Planes to take off at EAA AirVenture Oshkosh». *Animated Views*.. Ανακτήθηκε στις 2020-06-29.
6. 1 2 3 4  «Disney Sets Cars Spinoff Planes for a Theatrical Release». *ComingSoon.net*. 2012-12-21.. Ανακτήθηκε στις 2020-06-29.
7. ↑  «*PLANES* (U)». *British Board of Film Classification*. 16 Ιουλίου 2013. Αρχειοθετήθηκε από το πρωτότυπο στις 5 Οκτωβρίου 2013. Ανακτήθηκε στις 16 Ιουλίου 2013.
8. 1 2 3 4  «Planes (2013)». *Box Office Mojo*. Ανακτήθηκε στις 29 Ιουνίου 2020.
9. ↑  Goldberg, Matt (2011-02-17). «Disney Officially Announces PLANES, a Direct-to-DVD Spin-Off of Pixar’s CARS». *Collider.com*. Αρχειοθετήθηκε από το πρωτότυπο στις 2013-05-02.. Ανακτήθηκε στις 2020-06-29.
10. 1 2  Bastoli, Mike (2012-06-11). «Disney Changes 'Planes' Release Date». *Big Screen Animation*. Αρχειοθετήθηκε από το πρωτότυπο στις 2012-06-16.. Ανακτήθηκε στις 2012-06-11.
11. ↑  Kit, Borys (2012-12-21). «Disney Sets Theatrical Release Date for 'Planes'». *The Hollywood Reporter*.. Ανακτήθηκε στις 2020-06-29.
12. 1 2  Fleming, Mike (2013-06-13). «More Disney Release Dates: Two New Marvel Pics, ‘Alexander’, ‘Hundred-Foot Journey’, ‘Into The Woods’, ‘Planes’ Sequel Slotted». *Deadline*.. Ανακτήθηκε στις 2020-06-30.
13. 1 2  Erin Strecker (28 Φεβρουαρίου 2013). «Dane Cook to voice lead in Disney's 'Planes'». *Entertainment Weekly*. Ανακτήθηκε στις 29 Ιουνίου 2020.
14. ↑  Edward Douglas (2013-0228). «Dane Cook Leads the Voice Cast for Disney's Planes». *ComingSoon.net*.. Ανακτήθηκε στις 2020-06-29.
15. 1 2  «Disney's "Planes" Hi-res Stills, Fun Facts and Activity Sheets». *Stitch Kingdom*. 2013-05-09. Αρχειοθετήθηκε από το πρωτότυπο στις 2013-06-30.. Ανακτήθηκε στις 2013-05-11.
16. 1 2 3 4 5 6 7 8 9 10 11  Alexander, Bryan (2013-03-25). «Look! Up in the sky! It's an exclusive peek at 'Planes'!». *USA Today*.. Ανακτήθηκε στις 2020-06-29.
17. ↑  «Priyanka Chopra lends voice for Hollywood animated film Planes». *Hindustan Times*. 2013-03-13. Αρχειοθετήθηκε από το πρωτότυπο στις 2013-03-14.. Ανακτήθηκε στις 2013-03-13.
18. 1 2 3  «A 'vasectomy' and other secrets behind Disney's 'Planes'». CNN.com. 2013-08-02. Αρχειοθετήθηκε από το πρωτότυπο στις 2014-02-01.. Ανακτήθηκε στις 2020-06-29.
19. ↑  McClintock, Pamela (2013-06-21). «CineEurope Preview: Disney Exec on Selling 'The Lone Ranger' Overseas (Q&A)». *The Hollywood Reporter*.. Ανακτήθηκε στις 2020-06-29.
20. ↑  Campbell, Brooke (2013-07-12). «Jessica Marais joins *Planes* cast downunder». *Moviehole*. Αρχειοθετήθηκε από το πρωτότυπο στις 2015-04-02.. Ανακτήθηκε στις 2015-03-15.
21. ↑  Armstrong, Josh (2013-03-01). «Planes trilogy confirmed; Cryer’s recasting discussed». *Animated Views*.. Ανακτήθηκε στις 2020-06-29.
22. ↑  Goldberg, Matt (2013-03-26). «New Images and Full Voice Cast for PLANES Announced; Includes Val Kilmer, Anthony Edwards, Julia Louis-Dreyfus, John Cleese, and More (UPDATED)». *Collider.com*.. Ανακτήθηκε στις 2020-06-29.
23. ↑  Sailor, Craig (2011-10-14). «'Reno 911' actor Carlos Alazraqui brings stand-up to Tacoma». *The News Tribune*. Αρχειοθετήθηκε από το πρωτότυπο στις 2013-02-04.. Ανακτήθηκε στις 2011-11-05.
24. ↑  Simon Gage (2013-08-09). «David Croft: From Formula 1 commentator to the voice of an airship in new movie Planes». *Metro*.. Ανακτήθηκε στις 2020-06-29.
25. ↑  Rechtshaffen, Michael (2013-08-06). «Planes: Film Review». *The Hollywood Reporter*.. Ανακτήθηκε στις 2020-06-29.
26. 1 2  Phippen, Rich (14 Αυγούστου 2013). «Planes: Jeff Howard on writing the spin-off». *Skymovies*. Αρχειοθετήθηκε από το πρωτότυπο στις 2 Δεκεμβρίου 2013. Ανακτήθηκε στις 23 Αυγούστου 2013.
27. ↑  «New Trailer for Disney's Planes Flies In». ComingSoon.net. 27 Φεβρουαρίου 2013. Ανακτήθηκε στις 29 Ιουνίου 2020.
28. ↑  Brent Simon (7 Αυγούστου 2013). «Planes Review». Screendaily.com. Ανακτήθηκε στις 29 Ιουνίου 2020.
29. ↑  Richard Verrier (2016-03-29). «Rhythm & Hues finalizes sale to Prana Studios». *Los Angeles Times*.. Ανακτήθηκε στις 2020-06-29.
30. ↑  «Three-Time Grammy(R)-Winning Composer Mark Mancina Makes Score Soar With Planes Soundtrack». *The Wall Street Journal*. 2013-07-30. Αρχειοθετήθηκε από το πρωτότυπο στις 2013-08-04.. Ανακτήθηκε στις 2013-08-03.
31. 1 2  «Disney Planes Hero 'Dusty' to Appear in Oshkosh». *Air Venture*. 2013-05-30.. Ανακτήθηκε στις 2013-08-25.
32. ↑  Sacco, Dominic (2012-10-05). «INTERVIEW: Anna Chapman, Disney». *ToyNews*. Αρχειοθετήθηκε από το πρωτότυπο στις 2012-10-19.. Ανακτήθηκε στις 2012-10-21.
33. ↑  «Be the First to See Disney’s Planes». *D23.com*. 2013-07-01.. Ανακτήθηκε στις 2013-07-02.
34. ↑  «Disney's Planes 2D & 3D Blu-rays». *Blu-ray.com*. 2013-09-27.. Ανακτήθηκε στις 2020-06-29.
35. ↑  «Weekend Box Office Results for August 9-11, 2013». *Box Office Mojo*. Ανακτήθηκε στις 30 Ιουνίου 2020.
36. ↑  «Weekend Box Office Results for August 16-18, 2013». *Box Office Mojo*. Ανακτήθηκε στις 30 Ιουνίου 2020.
37. ↑  «Weekend Box Office Results for August 23-25, 2013». *Box Office Mojo*. Ανακτήθηκε στις 30 Ιουνίου 2020.
38. ↑  «Weekend Box Office Results for August 30-September 1, 2013». *Box Office Mojo*. 1 Σεπτεμβρίου 2013. Ανακτήθηκε στις 30 Ιουνίου 2020.
39. ↑  «Planes (2013)». *Rotten Tomatoes*. Ανακτήθηκε στις 30 Ιουνίου 2020.
40. ↑  «Planes». *Metacritic*. Ανακτήθηκε στις 30 Ιουνίου 2020.
41. ↑  Finke, Nikki (2013-08-10). «Friday: ‘Elysium’ #1, ‘We’re The Millers’ #2, ‘Planes’ #3, ‘Percy Jackson: Monsters’ #4». *Deadline*.. Ανακτήθηκε στις 2020-06-30.
42. ↑  Hartlaub, Peter (8 Αυγούστου 2013). «'Planes' review: Familiar plot achieves lift-off». Sfchronicle.com. Ανακτήθηκε στις 30 Ιουνίου 2020.
43. ↑  Duralde, Alonso (6 Αυγούστου 2013). «'Planes' Review: More Fun, at Least, Than Being Stuck in 'Cars'». Thewrap.com. Ανακτήθηκε στις 30 Ιουνίου 2020.
44. ↑  McNary, Dave (2013-07-27). «‘Planes’ Review: Disney’s ‘Cars’ Spinoff Is a Clunker». *Variety*.. Ανακτήθηκε στις 2020-06-30.
45. ↑  «Disney's Planes (2013)». Movies.msn.com. Αρχειοθετήθηκε από το πρωτότυπο στις 12 Αυγούστου 2013. Ανακτήθηκε στις 9 Αυγούστου 2013.
46. ↑  Rechtshaffen, Michael (2013-06-08). «Planes Review». *The Hollywood Reporter*.. Ανακτήθηκε στις 2020-06-30.
47. ↑  «‘Planes,’ movie review». *NY Daily News* (New York). 2013-08-08. Αρχειοθετήθηκε από το πρωτότυπο στις 2018-01-19.. Ανακτήθηκε στις 2013-08-09.
48. ↑  «‘Planes,’ 2 stars». *The Arizona Republic*. 2014-01-12. Αρχειοθετήθηκε από το πρωτότυπο στις 2013-08-09.. Ανακτήθηκε στις 2014-01-17.
49. ↑  David Hiltbrand (22 Οκτωβρίου 2012). «Disney's 'Planes' crashes and burns». Philly.com. Ανακτήθηκε στις 30 Ιουνίου 2020.
50. ↑  Jen Chaney (2011-02-24). «‘Planes’ doesn’t earn its wings». *The Washington Post*.. Ανακτήθηκε στις 2020-06-30.
51. ↑  «'Planes' review: Not cleared for takeoff». *Newsday.com*. Αρχειοθετήθηκε από το πρωτότυπο στις 2016-06-29.. Ανακτήθηκε στις 2013-08-09.
52. ↑  Genzlinger, Neil (2014-01-12). «‘Disney’s Planes’ Follows in the Footsteps of ‘Cars’». *The New York Times*.. Ανακτήθηκε στις 2020-06-30.
53. ↑  Lumenick, Lou (2013-08-08). «‘Planes’ movie review». NYPOST.com.. Ανακτήθηκε στις 2020-06-30.
54. ↑  «Planes a sky-high crowd pleaser for kids: review». Thestar.com. 2013-08-08.. Ανακτήθηκε στις 2020-06-30.
55. ↑  Claudia Puig (2013-08-08). «'Planes' has a strong air of familiarity». Usatoday.com.. Ανακτήθηκε στις 2020-06-30.
56. ↑  Sharkey, Betsy (2013-08-08). «Review: 'Planes' stays grounded while it might have soared». latimes.com.. Ανακτήθηκε στις 2020-06-30.
57. ↑  «Disney’s forgettable ‘Planes’ deserves few props». Suntimes.com. 2013-08-08. Αρχειοθετήθηκε από το πρωτότυπο στις 2013-11-02.. Ανακτήθηκε στις 2013-08-14.
58. ↑  Keogh, Tom (2013-08-08). «‘Planes’: Disney takes to the skies for high adventure». *The Seattle Times*. Αρχειοθετήθηκε από το πρωτότυπο στις 2013-10-28.. Ανακτήθηκε στις 2013-08-09.
59. ↑  New Jersey (2011-11-01). «'Planes' review: New cartoon never takes off». *NJ.com*.. Ανακτήθηκε στις 2020-06-30.
60. ↑  Gleiberman, Owen (2013-08-10). «Planes Review». *Entertainment Weekly*.. Ανακτήθηκε στις 2020-06-30.
61. ↑  A.A. Dowd (2013-08-08). «Planes». *The A.V. Club*.. Ανακτήθηκε στις 2020-06-30.
62. ↑  R. Kurt Osenlund (2013-08-07). «Planes - Film Review». *Slant Magazine*.. Ανακτήθηκε στις 2020-06-30.
63. ↑  Dave Calhoun (13 Αυγούστου 2013). «Planes». *Timeout.com*. Time Out London. Ανακτήθηκε στις 30 Ιουνίου 2020.
64. ↑  «Children's in 2014». British Academy of Film and Television Arts. 23 Νοεμβρίου 2014. Ανακτήθηκε στις 30 Ιουνίου 2020.
65. ↑  Fletcher, JC (2013-04-10). «Disney's Planes adapted into Wii U, Wii, 3DS, and DS games this August». *Joystiq*. Αρχειοθετήθηκε από το πρωτότυπο στις 2013-04-13.. Ανακτήθηκε στις 2013-04-10.
66. ↑  Bastoli, Mike (2012-06-12). «Exclusive: DisneyToon Already Working on Planes Sequel». *Big Screen Animation*. Αρχειοθετήθηκε από το πρωτότυπο στις 2012-08-07.. Ανακτήθηκε στις 2012-09-19.
67. ↑  «D23 Expo: New Art From the Upcoming Disney, Pixar and Disneytoon Movies». *ComingSoon.net*. 2013-08-09.. Ανακτήθηκε στις 2020-06-30.
68. ↑  «Mark Mancina to Return for ‘Planes: Fire & Rescue’». *Film Music Reporter*. 2013-11-28.. Ανακτήθηκε στις 2020-06-30.
69. ↑  Armstrong, Josh (2013-05-10). «Exclusive: *The Art of Planes* book to coincide with *Planes 2*». Animated Views.. Ανακτήθηκε στις 2020-06-30.

Εξωτερικοί σύνδεσμοι
--------------------

* *Αεροπλάνα*   στην IMDb
* *Αεροπλάνα* στο Rotten Tomatoes
* *Αεροπλάνα* στο Metacritic
* *Αεροπλάνα* στο Box Office Mojo

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταινίες κινουμένων σχεδίων Disney |
| --- |
|  |
| 

|  Walt Disney Animation Studios |
| --- |
|  |
| 
* *Η Χιονάτη και οι Επτά Νάνοι* (1937)
* *Πινόκιο* (1940)
* *Φαντασία* (1940)
* *Ντάμπο, το ελεφαντάκι* (1941)
* *Μπάμπι* (1942)
* *Σαλούντος Αμίγκος* (1942)
* *Οι τρεις Καμπαλέρος* (1944)
* *Μουσική και χαρά* (1946)
* *Ώρα για διασκέδαση* (1947)
* *Νοσταλγικές μελωδίες* (1948)
* *Ο Ίκαμποντ και ο κύριος Τοντ* (1949)
* *Σταχτοπούτα* (1950)
* *Η Αλίκη στη Χώρα των Θαυμάτων* (1951)
* *Πίτερ Παν* (1953)
* *Η Λαίδη και ο Αλήτης* (1955)
* *Η Ωραία Κοιμωμένη* (1959)
* *Τα 101 Σκυλιά της Δαλματίας* (1961)
* *Το Σπαθί του Βασιλιά Αρθούρου* (1963)
* *Το Βιβλίο της Ζούγκλας* (1967)
* *Οι Αριστόγατες* (1970)
* *Ο Ρομπέν των Δασών* (1973)
* *Ο Γουίνι το Αρκουδάκι* (1977)
* *Μπερνάρ και Μπιάνκα: Κομμάντος της Σωτηρίας* (1977)
* *Η Αλεπού και το Κυνηγόσκυλο* (1981)
* *Το Μαύρο Καζάνι* (1985)
* *Ο μεγάλος Ποντικο-ντετέκτιβ* (1986)
* *Ο Όλιβερ και η Παρέα του* (1988)
* *Η Μικρή Γοργόνα* (1989)
* *Μπερνάρ και Μπιάνκα: Περιπέτειες στην Άκρη της Γης* (1990)
* *Η Πεντάμορφη και το Τέρας* (1991)
* *Αλαντίν* (1992)
* *Ο Βασιλιάς των Λιονταριών* (1994)
* *Ποκαχόντας* (1995)
* *Η Παναγία των Παρισίων* (1996)
* *Ηρακλής* (1997)
* *Μουλάν* (1998)
* *Ταρζάν* (1999)
* *Φαντασία 2000* (1999)
* *Δεινόσαυρος* (2000)
* *Ο Αυτοκράτορας έχει κέφια* (2000)
* *Η Χαμένη Ατλαντίδα* (2001)
* *Λίλο & Στιτς* (2002)
* *Ο Πλανήτης των Θησαυρών* (2002)
* *Ο Αδελφός μου ο Αρκούδος* (2003)
* *Μια Τρελή, Τρελή Φάρμα* (2004)
* *Το Κοτοπουλάκι* (2005)
* *Γνωρίστε τους Ρόμπινσον* (2007)
* *Μπολτ* (2008)
* *Η Πριγκίπισσα και ο Βάτραχος* (2009)
* *Μαλλιά Κουβάρια* (2010)
* *Ο Γουίνι το Αρκουδάκι* (2011)
* *Ραλφ: Η Επόμενη Πίστα* (2012)
* *Ψυχρά κι Ανάποδα* (2013)
* *Οι Υπερέξι* (2014)
* *Ζωούπολη* (2016)
* *Βαϊάνα* (2016)
* *Ραλφ εναντίον Ίντερνετ* (2018)
* *Ψυχρά κι Ανάποδα ΙΙ* (2019)
* *Η Ράια και ο Τελευταίος Δράκος* (2020)
* *Ενκάντο: Ένας Κόσμος Μαγικός* (2021)
* *Παράξενος Κόσμος* (2022)
* *Ευχή* (2023)
 |

 |
|  |
| 

|  Pixar Studios |
| --- |
|  |
| 
* *Toy Story* (1995)
* *Ζουζούνια* (1998)
* *Toy Story 2* (1999)
* *Μπαμπούλας Α.Ε.* (2001)
* *Ψάχνοντας τον Νέμο* (2003)
* *Οι Απίθανοι* (2004)
* *Αυτοκίνητα* (2006)
* *Ο Ρατατούης* (2007)
* *ΓΟΥΟΛ·Υ* (2008)
* *Ψηλά στον Ουρανό* (2009)
* *Toy Story 3* (2010)
* *Αυτοκίνητα 2* (2011)
* *Η Γενναία* (2012)
* *Μπαμπούλες Πανεπιστημίου* (2013)
* *Τα Μυαλά που Κουβαλάς* (2015)
* *Ο Καλόσαυρος* (2015)
* *Ψάχνοντας την Ντόρι* (2016)
* *Αυτοκίνητα 3* (2017)
* *Coco* (2017)
* *Οι Απίθανοι 2* (2018)
* *Toy Story 4* (2019)
* *Φύγαμε* (2020)
* *Soul* (2020)
* *Λούκα* (2021)
* *Πάντα στο Κόκκινο* (2022)
* *Lightyear* (2022)
* *Στο Στοιχείο Τους* (2023)
* *Elio* (2024)
* *Τα Μυαλά που Κουβαλάς 2* (2024)
 |

 |
|  |
| 

|  DisneyToon Studios |
| --- |
|  |
| 
* *Ιστορίες για Πάπιες η Ταινία: Ο Θησαυρός του Χαμένου Λυχναριού* (1990)
* *Η Γκουφοταινία* (1995)
* *Πίτερ Παν: Επιστροφή στη Χώρα του Ποτέ* (2002)
* *Το Βιβλίο της Ζούγκλας 2* (2003)
* *Το Γουρουνάκι και η Μεγάλη Παρέα του Γουίνι* (2003)
* *Το Φελαντάκι και η Μεγάλη Παρέα του Γουίνι* (2005)
* *Μπάμπι 2* (2006)
* *Αεροπλάνα* (2013)
* *Αεροπλάνα 2: Ιπτάμενοι Πυροσβέστες* (2014)
 |

 |
|  |
| 

|  Disney TV Animation |
| --- |
|  |
| 
* *Η 1η Ταινία του Ντάγκ* (1999)
* *Ο Τίγρης, ο Γουίνι και η Παρέα τους* (2000)
* *Διακοπές για Πάντα* (2001)
* *Σποτ: Το Όνειρο ενός Σκύλου* (2004)
* *Φινέας και Φερμπ η Ταινία: Στη 2η Διάσταση* (2011)
 |

 |
|  |
| 

|  20th Century Animation |
| --- |
|  |
| 
* *Μετα-Μορφωμένοι Πράκτορες* (2019)
* *Ο Ρον Χάλασε* (2021)
* *Bob's Burgers: The Movie* (2022)
 |

 |
|  |
| 

|  Άλλα |
| --- |
|  |
| 
* *Χριστουγεννιάτικος Εφιάλτης* (1993)
* *Η Ζούγκλα* (2006)
* *Χριστουγεννιάτικη Ιστορία* (2009)
* *Ζουμπαίος και Ιουλιέτα* (2011)
* *Άρης Καλεί Μαμά* (2011)
* *Frankenweenie* (2012)
* *Παράξενη μαγεία* (2015)
* *Ο Βασιλιάς των Λιονταριών* (2019)
 |

 |
|  |
| 

|  Live-action με κινούμενα σχέδια |
| --- |
|  |
| 
* *Ο Απρόθυμος Δράκος* (1941)
* *Victory Through Air Power* (1943)
* *Το Τραγούδι του Νότου* (1946)
* *So Dear to My Heart* (1948)
* *Μαίρη Πόππινς* (1964)
* *Μάγισσες και Σκουπόξυλα* (1971)
* *Ο Πητ και ο Δράκος* (1977)
* *Ποιος Παγίδεψε τον Ρότζερ Ράμπιτ* (1988)
* *Ο Τζίμης και το Γιγαντοροδάκινο* (1996)
* *Ποπ Σταρ* (2003)
* *Η Μαγεμένη* (2007)
* *Η Μαίρη Πόππινς Επιστρέφει* (2018)
 |

 |

 |